K Ú P N A  Z M L U V A

uzavretá v zmysle § 588 a nasl. Obč. zákonníka

Č.j.: 2013/759

**PREDÁVAJÚCI :**

**Obec Opatovce**

zastúpená starostkou obce Jankou Horňákovou

Sídlo: Obecný úrad Opatovce, Opatovce č. 73, 913 11 Trenčianske Stankovce

IČO: 00311901

Bankové spojenie : Prima banka Slovensko,a.s.

Číslo účtu : 0605097001/5600

**/ ďalej ako predávajúci /**

a

**KUPUJÚCI :**

Meno a priezvisko **:** Peter Dohňanský rod.

Trvale bytom : Opatovce č. 126. 913 11 Trenč. Stankovce

Dátum narodenia:

Rodné číslo :

Štátne občianstvo :

**/ ďalej ako kupujúci /**

**Článok I**

**PREDMET ZMLUVY**

1.

Predávajúci je výlučným vlastníkom nehnuteľnosti:

v podiele 1/1 CKN parcela č. 294/17 o výmere 473 m2 druh pozemku orná pôda k.ú. Opatovce, obec Opatovce, okres Trenčín, všetko zapísané na LV č. 1 vedeného u Okresného úradu Trenčín, Referát správy katastra Trenčín.

v podiele 3/4 CKN parcela č. 294/29 o výmere 81 m2 druh pozemku orná pôda k.ú. Opatovce, obec Opatovce, okres Trenčín, všetko zapísané na LV č. 649 vedeného u Okresného úradu Trenčín, Referát správy katastra Trenčín.

2.

Predávajúci touto zmluvou prevádza do výlučného vlastníctva kupujúceho za nižšie dohodnutú kúpnu cenu svoje vlastnícke právo k tejto nehnuteľnosti :

CKN **parc.č. 294/17** o výmere 473 m2 druh pozemku orná pôda .k.ú. Opatovce, obec Opatovce, okres Trenčín **podiel 1/1**

CKN **parc.č. 294/29** o výmere 81 m2 druh pozemku orná pôda k.ú. Opatovce, obec Opatovce, okres Trenčín **podiel ¾,** čo predstavuje 60,75 m2.

3.

Predaj nehnuteľnosti v zmysle §9a, ods.8 písm. e) zákona č. 138/1991 Zb. o majetku obcí v znení neskorších predpisov, bol schválený uznesením Obecného zastupiteľstva obce Opatovce č. 29/2010 a 30/2010 dňa 14.07.2010 a uznesením Obecného zastupiteľstva obce Opatovce č. 29/2011 a 30/2011 dňa 04.05.2011. Výpisy uznesení sú súčasťou tejto kúpnej zmluvy.

Predaj nehnuteľnosti podľa tejto zmluvy bol v zmysle príslušných právnych predpisov schválený Obecným zastupiteľstvom Obce Opatovce dňa 16.10.2013 uznesením č. 52/2013. Výpis uznesenia je súčasťou tejto kúpnej zmluvy.

**Článok II**

**KÚPNA CENA**

1.

Kúpna cena za nehnuteľnosť bola schválená uznesením OcZ v hodnote 25 €/m2, celkom kúpna cena predstavuje sumu **13 343,75 €** slovom trinásťtisíctristoštyridsaťtri euro 75 centov.

2.

Kupujúci uhradí kúpnu cenu do 30 / tridsať / dní po podpise tejto zmluvy bezhotovostným bankovým prevodom na účet predávajúceho uvedený v tejto zmluve.

3.

Povinnosť kupujúceho zaplatiť kúpnu cenu je splnená okamihom pripísania platby na účet predávajúceho.

Predávajúci je oprávnený písomne odstúpiť od tejto zmluvy v prípade, že ani v dodatočnej primeranej lehote, určenej v písomnej výzve doručenej kupujúcemu, nedôjde zo strany kupujúceho k úhrade plnej výšky kúpnej ceny spôsobom a v čase určenom v tejto zmluve a v písomnej výzve.

4.

Náklady spojené s prevodom nehnuteľnosti podľa tejto zmluvy, vrátane nákladov spojených so zápisom vlastníckeho práva kupujúceho k nehnuteľnosti do katastra nehnuteľností znáša kupujúci.

**Článok III**

**Ťarchy a vecné bremená**

1.

Predávajúci vyhlasuje , že na nehnuteľnosti neviaznu žiadne ťarchy, žiadne záložné právo, vecné bremeno, predkupné právo, že nehnuteľnosť nie je zaťažená akýmkoľvek vecným právom alebo iným záväzkovým právom v prospech tretej osoby.

2.

V prípade, ak sa niektoré z vyhlásení predávajúceho ukáže v budúcnosti ako nepravdivé, kupujúci má právo na odstúpenie od tejto kúpnej zmluvy.

3.

a) Kupujúci sa zaväzuje nepredať, nedarovať ani inak nezmeniť vlastnícke právo k predmetu kúpy t.j. CKN parc.č. 294/17 o výmere 473 m2 druh pozemku orná pôda k.ú. Opatovce, obec Opatovce, okres Trenčín, CKN parc.č. 294/29 o výmere 81 m2 v podieli ¾, čo predstavuje 60,75 m2, druh pozemku orná pôda k.ú. Opatovce, obec Opatovce, okres Trenčín, a to do dvoch rokov odo dňa rozhodnutia Správy katastra Trenčín o povolení vkladu vlastníckeho práva v prospech kupujúceho.

b) Zároveň sa kupujúci zaväzuje v lehote do 2 rokov odo dňa účinnosti kúpnej zmluvy požiadať Obec Opatovce o vydanie stavebného povolenia.

4.

V prípade nesplnenia záväzku kupujúceho podľa písm. a), alebo b) bodu č. 3 má právo predávajúci odstúpiť od zmluvy.

**Článok IV**

**Osobitné ustanovenia**

1.

Kupujúci vyhlasuje, že pred uzavretím tejto zmluvy sa oboznámil so stavom predmetu kúpnej zmluvy.

**Článok V**

**Záverečné ustanovenia**

1.

Zmluvné strany sú obsahom tejto zmluvy viazané až do povolenia vkladu vlastníckeho práva, na Katastrálnom úrade Trenčín, Správe katastra Trenčín a zaväzujú sa podmienky zmluvy nemeniť. Zmluva je vyhotovená v 4 exemplároch, z ktorých dve (2) vyhotovenia sa predkladajú príslušnej Správe katastra s návrhom na vklad, dve (2) vyhotovenia sú určené jedno pre predávajúceho a jedno pre kupujúceho.

2.

Zmluvné strany vyhlasujú, že si túto zmluvu pred jej podpisom prečítali, že bola uzavretá po vzájomnom prejednaní podľa ich pravej a slobodnej vôle, určite, vážne a zrozumiteľne a bola podpísaná nie v tiesni a nie za nápadne nevýhodných podmienok.

3.

Táto zmluva nadobúda platnosť dňom jej podpisu oboma zmluvnými stranami a účinnosť na základe zverejnenia v zmysle zákona, pričom vlastnícke právo nadobudne kupujúci dňom právoplatnosti povolenia vkladu príslušnou správou katastra.

4.

Vzťahy zmluvných strán založené touto zmluvou, ktoré zmluva výslovne neupravuje, sa riadia príslušnými ustanoveniami zákona č. 40/1964 Zb. Občiansky zákonník v platnom znení.

V Opatovciach

Predávajúci: Kupujúci :

OBEC OPATOVCE Peter Dohňanský

Janka Horňáková

starostka obce